ΚΑΝΟΝΙΣΜΟΣ (ΕΚ) αριθ. 3080/95 ΤΟΥ ΣΥΜΒΟΥΛΙΟΥ

της 21ης Δεκεμβρίου 1995

για την κατανομή, για το 1996, των ποσοστώσεων αλιευμάτων μεταξύ των κρατών μελών για τα σκάφη που αλιεύουν στα ύδατα της Ισλανδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, σύμφωνα με τη διαδικασία που προβλέπεται στη συμφωνία για την αλιεία και το θαλάσσιο περιβάλλον μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας (2), και ιδίως στο άρθρο 4, η Κοινότητα και η Ισλανδία προέβησαν σε διαβουλεύσεις περί των αμοιβαίων αλιευτικών δικαιωμάτων τους για το 1996 καθώς και για τη διαχειρίση των κοινών ζώντων πόρων 7

ότι, κατά τη διάρκεια αυτών των διαβουλεύσεων, οι αντιπροσωπείες συμφώνησαν να συστήσουν στις αντίστοιχες αρχές τους ότι θα πρέπει να καθοριστούν ορισμένες ποσοστώσεις αλιευμάτων για τα σκάφη του άλλου μέρους όσον αφορά το 1996 7

ότι, κατά τη διάρκεια αυτών των διαβουλεύσεων, η Ισλανδία δέχθηκε το αίτημα της Κοινότητας για την προσαρμογή της ζώνης αλιείας που ορίζεται για την Κοινότητα στα ισλανδικά ύδατα 7

ότι θα πρέπει να ληφθούν τα αναγκαία μέτρα για την εφαρμογή, για το 1996, των αποτελεσμάτων των διαβουλεύσεων που πραγματοποιήθηκαν μεταξύ των αντιπροσωπειών της Κοινότητας και της Ισλανδίας 7

ότι, για να εξασφαλιστεί η αποτελεσματική διαχείριση των δυνατοτήτων όσον αφορά τα αλιεύματα που είναι διαθέσιμα στα ισλανδικά ύδατα, θα πρέπει αυτά τα αλιεύματα να κατανεμηθούν μεταξύ των κρατών μελών, ως ποσοστώσεις, σύμφωνα με το άρθρο 8 του κανονισμού (ΕΟΚ) αριθ. 3760/92 7

ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα σχετικά μέτρα ελέγχου που προβλέπονται από τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση ενός συστήματος ελέγχου που εφαρμόζεται στην κοινή αλιευτική πολιτική (3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιανουαρίου μέχρι τις 31 Δεκεμβρίου 1996, επιτρέπεται στα σκάφη που φέρουν τη σημαία ενός κράτους μέλους να αλιεύουν εντός των ορίων της ποσόστωσης που καθορίζεται στο παράρτημα, στα ύδατα που υπάγονται στην αλιευτική δικαιοδοσία της Ισλανδίας.

Οι ποσοστώσεις αλιευμάτων πρέπει να αλιεύονται στις περιοχές της ισλανδικής οικονομικής ζώνης, οι οποίες οριοθετούνται από ευθείες γραμμές που συνδέουν τις ακόλουθες συντεταγμένες:Νοτιοδυτική ζώνη

1. 63°12′Β και 23°05′Δ μεταξύ 6200′Β και 26°00′Δ

2. 62°58′Β και 22°25′Δ

3. 63°06′Β και 21°30′Δ

4. 63°03′Β και 21°00′Δ από εκεί 180°00′Ν

Νοτιοανατολική ζώνη

1. 63°14′Β και 10°40′Δ

2. 63°14′Β και 11°23′Δ

3. 63°35′Β και 12°21′Δ

4. 64°00′Β και 12°30′Δ

5. 63°53′Β και 13°30′Δ

6. 63°36′Β και 14°30′Δ

7. 63°10′Β και 17°00′Δ από εκεί 180°00′Ν

Άρθρο 2

Ο παρών κανονισμός αρχίζει να ισχύει από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1995.

Για το Συμβούλιο

Ο Πρόεδρος

L. ATIENZA SERNA

(1) ΕΕ αριθ. L 389 της 31. 12. 1992, σ. 1. Κανονισμός όπως τροποποιήθηκε από την πράξη προσχώρησης του 1994.

(2) ΕΕ αριθ. L 161 της 2. 7. 1993, σ. 1.

(3) ΕΕ αριθ. L 261 της 20. 10. 1993, σ. 1.

ΠΑΡΑΡΤΗΜΑ

Κατανομή κοινοτικών αλιευτικών ποσοστώσεων στα ισλανδικά ύδατα το 1996

>ΘΕΣΗ ΠΗΝΑΚΑ>